Tyson Foods บริษัทอาหารระดับโลกจากสหรัฐอเมริกาที่มีรายได้ 1.4 ล้านล้านบาท กำลังบุกเมืองไทย
หากใครที่เคยใช้ชีวิตในสหรัฐอเมริกา​หรืออยู่ในแวดวงอาหาร คงเคยได้ยินชื่อ Tyson Foods เพราะนี่คือบริษัทอุตสาหกรรมอาหารลำดับต้น ๆ ในสหรัฐอเมริกา และเป็นอันดับสองของโลก โดยปัจจุบันมีโรงงานผลิตกว่า 55 แห่ง ใน 14 ประเทศ  และมีรายได้ต่อปีมากกว่า 1.4 ล้านล้านบาท   โดยเฉพาะตลาดในสหรัฐอเมริกา​ ไม่มีประชากรคนไหนไม่รู้จักบริษัทแห่งนี้ เพราะรู้หรือไม่ว่า หากชาวอเมริกันทานเนื้อไก่, เนื้อวัว และเนื้อหมู รวมกัน 5 ปอนด์  จะมี 1 ปอนด์ ที่ผลิตมาจากบริษัท “Tyson Foods”
30 พ.ย. 2564

Tyson Foods X ลงทุนแมน
หากใครที่เคยใช้ชีวิตในสหรัฐอเมริกา​หรืออยู่ในแวดวงอาหาร
คงเคยได้ยินชื่อ Tyson Foods เพราะนี่คือบริษัทอุตสาหกรรมอาหารลำดับต้น ๆ ในสหรัฐอเมริกา
และเป็นอันดับสองของโลก โดยปัจจุบันมีโรงงานผลิตกว่า 55 แห่ง ใน 14 ประเทศ 
และมีรายได้ต่อปีมากกว่า 1.4 ล้านล้านบาท
โดยเฉพาะตลาดในสหรัฐอเมริกา​ ไม่มีประชากรคนไหนไม่รู้จักบริษัทแห่งนี้
เพราะรู้หรือไม่ว่า หากชาวอเมริกันทานเนื้อไก่, เนื้อวัว และเนื้อหมู รวมกัน 5 ปอนด์ 
จะมี 1 ปอนด์ ที่ผลิตมาจากบริษัท “Tyson Foods”
โดยความเคลื่อนไหวล่าสุด “Tyson Foods” กำลังเข้ามาทำธุรกิจในเมืองไทยอย่างจริงจัง 
ซึ่งจะทำให้เราได้สัมผัสความอร่อยระดับโลกโดยไม่ต้องบินไปไกลถึงต่างประเทศ
ทีนี้หลายคนคงสงสัยว่า อะไรที่ทำให้ “Tyson Foods” ก้าวขึ้นมาเป็นบริษัทที่ทรงอิทธิพลในธุรกิจนี้
ส่วนอีกข้อก็คือ Tyson Foods มองเห็นโอกาสอะไรในตลาดเมืองไทย ?
ลงทุนแมนจะเล่าให้ฟัง
จุดกำเนิดของ Tyson Foods ต้องย้อนกลับไป 86 ปีที่แล้ว หรือในปี ค.ศ. 1935 
เมื่อคุณ John W. Tyson มีฟาร์มเลี้ยงไก่เล็ก ๆ และขายเนื้อไก่ให้ชาวบ้านในเมืองเดียวกัน
โดยมีจุดขายคือ เนื้อไก่คุณภาพดี ทำให้ได้รับความนิยม ธุรกิจก็เติบโตขึ้นเรื่อย ๆ
จนเมื่อ John W. Tyson ได้เสียชีวิตลง บริษัท Tyson Foods ก็ถูกส่งต่อให้แก่ทายาทรุ่นต่อรุ่น
พร้อมกับขยายธุรกิจที่ไม่ได้จำกัดแค่เนื้อไก่ แต่ยังมีเนื้อหมู, เนื้อวัว, อาหารสำเร็จรูป 
จนถึงขยายธุรกิจไปต่างประเทศ, ส่งวัตถุดิบไปยังเชนร้าน Fast Food ชื่อดังระดับโลกมากมาย
 
และเมื่อมีสินค้าหลากหลายพร้อมช่องทางการขายครบครัน
ทำให้จากจุดเริ่มต้นแค่ฟาร์มเลี้ยงไก่เล็ก ๆ ปัจจุบัน Tyson Foods จดทะเบียนอยู่ในตลาดหุ้นนิวยอร์ก
มีพนักงานกว่า 139,000 คน พร้อมกับรายได้ที่เติบโตทุกปี 
 
ปี 2019 มีรายได้ 1,413,952 ล้านบาท กำไร 67,422 ล้านบาท
ปี 2020 มีรายได้ 1,439,961 ล้านบาท กำไร 71,356 ล้านบาท
โดยสัดส่วนรายได้มาจาก เนื้อวัว 36%, เนื้อไก่ 31%, อาหารสำเร็จรูป 20%, เนื้อหมู 12% และอื่น ๆ 1% 
โดยมีแบรนด์สินค้ามากมายจับกลุ่มลูกค้าที่มีความต้องการแตกต่างกันออกไป
และถ้าถามว่ากุญแจสำคัญที่เปิดประตูแห่งความสำเร็จให้ Tyson Foods 
กลายเป็นแบรนด์อุตสาหกรรมอาหารระดับโลก คืออะไร ?
ก็น่าจะเป็นวิธีคิดที่ว่า อาหารทุก ๆ จานที่เสิร์ฟให้คนทั่วโลกได้รับประทาน
อะไรคือสิ่งที่จะทำให้อาหารจานนั้นโดดเด่น และแตกต่างจากจานอื่น ๆ 
คำตอบคือ วัตถุดิบที่มีคุณภาพ อร่อย สะอาด และมีประโยชน์ต่อร่างกาย
ทำให้ตลอดกว่า 80 ปีที่ผ่านมาTyson ยังคงคอนเซ็ปต์ “farm-to-table” 
แม้จะเป็นแนวคิดที่เรียบง่ายแต่กลับทรงพลังและดูจริงใจ
ด้วยความคิดนี้ทำให้ Tyson ให้ความสำคัญตั้งแต่ฟาร์มเลี้ยง, เลือกวัตถุดิบคุณภาพสูง 
และกระบวนการผลิตที่ปลอดภัย พร้อมระบบขนส่งที่ดีที่สุดจากหน้าฟาร์มสู่โต๊ะอาหาร 
เพื่อให้ผู้บริโภคทั่วโลกทานอาหารอย่างมีความสุขในทุก ๆ มื้อ
ขณะเดียวกัน Tyson Foods ยังลงทุนมหาศาลสร้างศูนย์วิจัยและพัฒนาอาหารระดับโลกเป็นของตัวเอง 
ทำให้คนทั่วโลกได้เห็นเมนูอาหารแปลกใหม่ รสชาติอร่อยถูกปาก 
เป็นการส่งต่อสิ่งดี ๆ ให้แก่ผู้บริโภคทั่วโลกได้สัมผัส
เรื่องนี้ถือว่าน่าสนใจ เพราะเชื่อว่าคงมีบริษัทอาหารไม่กี่แห่งในโลก
ที่ต้องการบอกกับลูกค้าว่า อาหารทำอะไรได้มากกว่าที่คุณคิด 
และยิ่งอาหารมีคุณภาพดีเท่าไร ก็หมายถึงโลกก็จะไปในทิศทางที่ดีขึ้น 
ถือเป็นเสน่ห์ของแบรนด์และ positioning ที่แตกต่างอย่างแข็งแรงเลยทีเดียว
พูดง่าย ๆ ก็คือ Tyson Foods ให้ความใส่ใจตั้งแต่ “ฟาร์ม” ไปจนถึง “โต๊ะอาหาร”
ความน่าตื่นเต้นมันอยู่ตรงที่ว่า ล่าสุด Tyson Foods กำลังจะยกเมนูความอร่อยต่าง ๆ
ที่เป็นการนำนวัตกรรมอาหารจากสหรัฐอเมริกา มาเปิดตลาดที่ประเทศไทย
โดย Tyson Foods มีโรงงานการผลิตในประเทศไทยกว่า 6 แห่ง พนักงานกว่า 11,000 ชีวิต
ที่ดำเนินการผลิตเนื้อไก่ ทั้งแบบสดและปรุงสุก
เพื่อขายในประเทศไทย และส่งออกไปกว่า 20 ประเทศ
และเมื่อกำลังการผลิตทั้งหมดในเมืองไทยคือ เนื้อไก่ ทำให้เมนูเกือบทั้งหมด
จะมี ไก่ เป็นวัตถุดิบหลัก เช่น Tyson Classic Fried Chicken ไก่ทอดกรอบสูตรคลาสสิก, 
Crispy chicken nugget นักเก็ตไก่ หรือจะเป็น Buffalo grilled wing stick ปีกบนไก่สไตล์อเมริกัน จากรสชาติสูตรต้นตำรับ
และหากไม่ใช่เนื้อไก่ ก็จะมีสินค้าประเภท Plant-based ในชื่อแบรนด์ First Pride ที่เป็นอาหารจากพืช 100%
ถือเป็นการเริ่มต้นที่มาถูกทาง เพราะรู้หรือไม่ว่า ข้อมูลของกรมเจรจาการค้าระหว่างประเทศ
ระบุว่าการบริโภคเนื้อไก่ของคนไทยโตขึ้นทุกปี
ปี 2561 การบริโภคอยู่ที่ 1.28 ล้านตันต่อปี 
ปี 2562 การบริโภคอยู่ที่ 1.44 ล้านตันต่อปี 
ปี 2563 การบริโภคอยู่ที่ 1.60 ล้านตันต่อปี
อัตราการบริโภคที่ยังเติบโตต่อเนื่องก็เป็นเหมือนช่องว่างทางการตลาด
ที่ Tyson Foods มองเห็นว่าโอกาสทางการตลาดในเมืองไทยยังเปิดกว้าง 
พร้อมกับวางจำหน่ายสินค้าครบทุกช่องทาง
ไม่ว่าจะเป็น ซูเปอร์มาร์เก็ตและโมเดิร์นเทรดชั้นนำของประเทศ
เช่น Lotus's, Big C, Foodland, MaxValu, Villa Market Central Food Hall, 
Foodland, MaxValu, Villa Market, Gourmet Market, HOME Fresh MART, 
Rimping Supermarket ส่วนช่องทางออนไลน์ก็คือ Shopee, Lazada, JD Central, Foodpanda 
รวมถึงเว็บไซต์ 
อย่างไรก็ตาม ในอุตสาหกรรมอาหารประเภทไก่ ถือเป็นตลาดที่แข่งขันดุเดือด
อีกทั้งคู่แข่งยังมีความแข็งแกร่งครบเครื่อง ถือเป็นโจทย์ท้าทายของ Tyson Foods 
เพราะต้องยอมรับว่าในฐานะแบรนด์ใหม่ในตลาด คนไทยอาจยังไม่คุ้นเคยมากนัก
วิธีการแก้เกมเรื่องนี้ของ Tyson Foods ถือว่าชาญฉลาด 
ด้วยการนำจุดขายของการเป็นแบรนด์ระดับโลก มาช่วยสร้างการยอมรับในเวลาอันรวดเร็ว
เช่น การมีสินค้าคุณภาพสูงที่เป็นสูตรลับเฉพาะของ Tyson Foods
จนถึงการนำความเป็น Professional ในอุตสาหกรรมอาหารระดับโลกมาปรับใช้ในเมืองไทย
ด้วยกระบวนการผลิตที่พิถีพิถันทุกขั้นตอน จนถึงการหมักไก่ด้วยระบบสุญญากาศ 
เพื่อให้รสชาติเครื่องเทศทุกอย่างผสมเข้ากับเนื้อไก่ ทำให้เนื้อนุ่มรสชาติอร่อยเข้มข้น เข้าเนื้อ
หรือแม้แต่การเคลือบแป้งให้ไก่มีความกรอบอร่อยได้นาน ตรงนี้ถือว่าเป็นเรื่องยาก 
แต่ด้วยเทคนิคพิเศษสูตรลับเฉพาะ ทำให้กลุ่มสินค้าไก่ทอดของ Tyson Foods 
คงความกรอบตั้งแต่คำแรกยันคำสุดท้าย
ตรงนี้เองที่กลายเป็นที่มาของไอเดียแคมเปญ “ฟินเต็มคำ อร่อยง่าย ได้คุณภาพ” 
และ “ฉีก ทอด อร่อย ฟิน” ที่สื่อสารผ่านสื่อทั้งออนไลน์และออฟไลน์
ด้วยความหมายที่ว่า สินค้าของ Tyson แค่ฉีกซอง ทอดง่าย ๆ ที่บ้าน ก็อร่อยฟินได้ทุกมื้อ 
ไม่ว่าลูกค้าจะเร่งรีบแค่ไหน จะทำอาหารเก่งหรือไม่เก่ง 
ก็สามารถวางใจในรสชาติของ Tyson ได้ทุกมื้อ
อ่านมาถึงตรงนี้ก็ต้องบอกว่า Tyson Foods เป็นอีกหนึ่งบริษัทที่น่าจับตามอง
ที่อาจไม่ใช่เรื่อง การเป็นบริษัทระดับโลก หรือบริษัทที่มีรายได้มหาศาล
แต่มันคือความคิดในการทำธุรกิจอาหารที่มองว่า สิ่งสำคัญที่สุดในอาหารหนึ่งมื้อ
คือวัตถุดิบที่มีคุณภาพ อร่อย สะอาดปลอดภัย และมีประโยชน์ต่อร่างกาย
และคนที่โชคดีที่สุดของวิถีแห่งความคิดนี้ 
ก็คือ ผู้บริโภคทั่วโลก รวมถึงคนไทยที่จะได้ทานอาหารคุณภาพดี ๆ นั่นเอง
References 
-
-
-
-
-